Odense Adresse-Contoirs Efterretninger, 1825-01-27
J Engelland ere adskillige Selskaber traadt sammen, for ved Actier at fremme Brugen af Dampvogne. Dette, Værk fortjener i Sandhed Navnet af et Kjæmpeværk, thi der maa bygges egne Chausseer dertil efter en egen Plan. Den Bane, som disse koldssalske Kjøretøier skulle gjennem i løbe, maa ikke være aldeles jævn, men noget skjæv, og Sporene til Hjulene maae være af Jern. Der skal snart begyndes paa at anlægge de første Veie til Dampkjørselen imellem Birmingham og Liverpool. Omkostningerne ved Anlægget af de fornødne Veie skulle beløbe sig til 8000 Pd. Sterl. for hver engelsk Miil. Engelland vil saaledes snart frembyde det underfulde Skuespil, at uhyre Vogne uden Heste i saare kort Tid bevæge sig paa egne med Jern belagte Kunstveie, og bringe raae og fabrikerede Varer fra den ene Ende af Øen til den anden. Efter de Beregninger, som ere gjorte, vil denne Dampkjørsel med 10 Hestes Kraft bringe 50 Tons Vægt 6 engelske Mile frem i en Time. Der skal ogsaa indrettes Vogne for Passagerer. Disse skulle gjennemløbe 10 til 12 Mile i Timen, og have tree Gange saamange Passagerer paa som ellers. Den Fordeel, Man vinder af denne Indretning, er meget stor. Man har beregnet, at Man paa Fragten vil fortjene 25 PCt. og paa Tiden 75 PC. Hertil kommer endnu en stor Ting. Mange Tusinde Heste bruges nu til Kjøretøi, hvilke saa kunne sælges ud af Landet. Dette giver allerede aarligen en stor Kapital. Derved at Man holder saa mange færre Heste, vil det blive gjørligt at forvandle en Mængde frugtbare Enge til Agerland, og saaledes at ernære en større Befolkning. J hvilket andet Land end i Engelland kunde sligt komme istand? Opfindelsen af Krudtet og Bogtrykkerkunsten har gjort Europa til det, hvad det nu er. Mon ikke Opfindelsen af Dampmaskiner atter skulde forandre denne Verdensdeels Skikkelse, naar ikke allene, som Man alt begynder paa, Damp=Orlogskibe, Dampflinter og Dampkanoner fremkomme; men maaskee endog bevægelige Taarne, Fæstningsværker, Redouter o. s. v. Saaledes har Hr. Per skins alt brugt sin Opfindelse, at udkaste Kugler med Damp, der i Begyndelsen betragtedes som et blot morende Experiment, i Anvendelse og nu indrettet en Dampbøsse, hvis Virkninger have svaret til al Forventning. 240 Kugler bleve i eet Minut udkastede med lige saa stor Hurtighed, som om det var skeet ved Krudt. Et saadant Ødelæggelsesværktøis Kraft, ringe Bekostning og Simpelhed er saa stor, at Man med et eneste saadant kunde skyde Breche i Siderne af det største Orlogskib. Et Tryk, som er 40 Gange saa stærkt som Luftkredsens, gjør samme Virkning som Krudtet; en Kugle som veier en Unze, og udskydes ved Damp af et 6 Fod langt Løb imod en Jernplade, slaaer sig flad ved det nævnte Tryk, er Trykket 45 Gange saa stærkt som Luftkredsens, saa smelter Blyet, naar det slaaer an imod Jern pladen. Ved dette Vaaben indskrænke Omkostningerne sig næsten blot til den første Indretning, da Brændsel til at danne Dampen kun vil koste ubetydeligt. Men hvor meget Man vinder i Kraft vil Man indsee, naar Man betænker, at Krudtets Expansivkraft i Gjennemsnit kun er 700 Pd. paa en Qvadrattomme, imedens Perkins har bragt Dampens Kraft til over 50,000 Pd. paa hver Qvadrat tomme. En saadan Forandring i Krigskunsten - siger Handels- og Jndustrietidenden - vilde maaskee bidrage til at gjøre det unødvendigt at føre Krig, at have staaende Hære, Fæstninger o. s. v. og til at gjøre Nationernes Frihed meere varig. Dette synes vel ved første Øiekast lidt besynderligt. Men alle Forbedringer i Krigsvæsenet have tjent til at indskrænke den Stærkeres Ret, og at befrie Nationerne fra Trældom. Ved en Nævekamseirer altid den, som er stærkest og holder længst ud, ved en Kamp med Kaarden seirer allerede ofte den Behændige, ved en Kamp i Harnisk som i Middelalderen, gjælder Styrke Behændighed og Udholdenhed tilsammentagne, først ved Kasteskyts og vore nuværende Skydevaaben seire Forstand, og Aandsrolighed. Nu ere især Maneuvrene afgjørende, og alle Europas Folkeslag, store og smaae, nordlige eller sydlige, slaaes under lige god Anførsel lige godt. Kommer Man saa vidt, at Man kan gjøre Batterier umodstaaelige saa bortfalder ethvert Angreb paa en fiendtlig Hær, ethvert Forsvar af en Fæstning, med mindre Man vil støbe dem af Jern. Erobringskunsten vil da maaskee forandre sig til Umage for at herske vel over Nationerne.